Maureen O'Sullivan (Maureen Paula O'Sullivan), naixida de Boyle (condato de Ros Comáin, Irlanda, quan encara feba parte d'o Reino Uniu) o 17 de mayo de 1911 y muerta en Scottsdale (Arizona, Estaus Unius) o 23 de chunio de 1998, ye una actriz irlandesa, activa en o cine estausunidense dende primerías d'os anyos 1930 y con quantos premios recibius mientres o suyo treballo. Ye considerada como a primera estrela cinematografica irlandesa. D'entre as suyas cintas, se puet destacar Tarzan the Ape Man (1932, W. S. Van Dyke), David Copperfield (1935, George Cukor), Anna Karenina (1935, Clarence Brown), A Yank at Oxford (1938, Jack Conway) u The Big Clock (1948, John Farrow).